A Törvényszék (nyolcadik tanács) 2013. szeptember 16‑i ítélete –
British Telecommunications és BT Pension Scheme Trustees kontra Bizottság
(T‑226/09. sz. és T‑230/09. sz. egyesített ügyek)
„Állami támogatás – A Nyugdíjvédelmi alaphoz való hozzájárulás‑fizetési kötelezettség alóli részleges mentesítés – A támogatást a közös piaccal összeegyeztethetetlennek nyilvánító határozat – Az állami támogatás fogalma – Állami források – Előny – Szelektív jelleg – Versenytorzítás – A tagállamok közötti kereskedelem érintettsége – Egyenlő bánásmód – Arányosság – Jogos bizalom – Indokolási kötelezettség – A támogatás végrehajtása”
1.                     Államok által nyújtott támogatások – Fogalom – Az intézkedés szelektív jellege – A Nyugdíjvédelmi alaphoz való hozzájárulás‑fizetési kötelezettség alóli részleges mentesítés – Bennfoglaltság – A nyugdíjakkal kapcsolatos kiegészítő kötelezettségekből eredő strukturális hátrány ellentételezését célzó intézkedés – Hatás hiánya – Az egyenlő bánásmód elvének megsértése – Hiány – A rendszer jellegére és szerkezetére alapított igazolás – Hiány (EK 87. cikk, (1) bekezdés) (vö. 41–43., 62., 76., 78., 86., 89., 93., 96–98, 121. cikk)
2.                     Bírósági eljárás – Keresetlevél – Alaki követelmények – A felhozott jogalapok rövid ismertetése – A kérelmet alátámasztó érvek hiánya – A második jogalap alátámasztásául az első jogalap keretében kifejtett érvekre való általános utalás – Elfogadhatatlanság (a Törvényszék eljárási szabályzata, 44. cikk, 1. §, c) pont) (vö. 138., 232., 233. pont)
3.                     Államok által nyújtott támogatások – A tagállamok közötti kereskedelem érintettsége – Versenytorzítás – Értékelési szempontok (EK 87. cikk, (1) bekezdés) (vö. 154–158., 169., 171., 175., 176. pont)
4.                     Intézmények jogi aktusai – Indokolás – Kötelezettség – Terjedelem – Állami támogatások tárgyában hozott bizottsági határozat (EK 87. cikk, (1) bekezdés és EK 253. cikk) (vö. 159., 224–228. cikk)
5.                     Államok által nyújtott támogatások – Fogalom – Állami forrásokból származó előny államnak betudható nyújtása – Az állami költségvetés csökkenését eredményező vagy csökkenésének veszélyét előidéző előnyök – A Nyugdíjvédelmi alaphoz való hozzájárulás‑fizetési kötelezettség alól részlegesen mentesítő állami garancia – Bennfoglaltság (EK 87. cikk, (1) bekezdés) (vö. 187–190., 212–216., 222. pont)
6.                     Államok által nyújtott támogatások – Jogellenes támogatás visszatéríttetése – A visszatéríttetendő összeg számítása – Az állam által tapasztalt nehézségek – A Bizottság és a tagállam közötti együttműködés kötelezettsége – Terjedelem (EK 10. cikk, EK 87. és EK 88. cikk; 659/1999 tanácsi rendelet, 14. cikk, (1) bekezdés) (vö. 273–275. pont)
Tárgy
A Nagy‑Britannia és Észak‑Írország Egyesült Királysága által a B[ritish] T[elecommunications] javára nyújtott állami garanciával (C 55/2007. [ex NN 63/07, CP 106/2006] állami támogatás) kapcsolatban 2009. február 11‑én hozott 2009/703/EK bizottsági határozat (HL L 242., 21. o.) megsemmisítése iránti kérelem.
Rendelkező rész
1)
A Törvényszék a kereseteket elutasítja.
2)
A Törvényszék a T‑226/09. sz. ügyben a British Telecommunications plc‑t kötelezi a költségek viselésére.
3)
A Törvényszék a T‑230/09. sz. ügyben a BT Pension Scheme Trustees Ltd‑t kötelezi a költségek viselésére.